ประเมินความปวด ระบุอาการที่ต่างกัน เข้ารับการวินิจฉัยทางการแพทย์
ถ้าคุณปวดหลังไปทั่วบริเวณนี้ ก็เป็นไปได้มากๆ ว่าจะเกิดจากอาการบาดเจ็บที่กล้ามเนื้อหลัง ไม่ใช่ที่ไต เวลาที่มีอาการปวดหลังก็มักจะเกิดขึ้นในบริเวณนี้ และการปวดแบบกระจายไปทั่วบริเวณนี้ก็เป็นลักษณะของอาการปวดหลัง เพราะอาการปวดไตจะไม่ปวดกระจายแบบนี้  การบาดเจ็บที่กล้ามเนื้อหลังอาจส่งผลกระทบต่อการทำงานและระดับความเจ็บปวดของกล้ามเนื้อต่างๆ ที่อยู่ตรงส่วนหลัง รวมถึงกล้ามเนื้อตรงแก้มก้นด้วย ถ้าคุณรู้สึกปวดไปทั่ว อ่อนแรง หรือชาโดยเฉพาะอย่างยิ่งตรงช่วงขา ให้ไปพบแพทย์ทันที อาการปวดไตส่วนใหญ่มักจะอยู่ตรงด้านข้างหรือด้านหลังของบริเวณที่เรียกว่าสีข้าง ซึ่งเป็นบริเวณที่อยู่ด้านหลังของร่างกายที่ไตตั้งอยู่ อาการปวดตรงส่วนอื่นของหลัง เช่น หลังช่วงบน ไม่ได้เกิดจากไต ถ้าอาการปวดที่หลังช่วงล่างเกิดร่วมกับอาการปวดท้อง ก็เป็นไปได้ว่าอาการปวดจะเกี่ยวข้องกับไต เพราะอาการปวดหลังมักจะเกิดขึ้นที่ส่วนหลังของร่างกายเพียงอย่างเดียว แต่ไตที่ขยายหรือติดเชื้ออาจทำให้เกิดการอักเสบทั้งส่วนหลังและส่วนหน้าของร่างกาย ถ้าคุณปวดท้องเฉยๆ แต่ไม่ได้ปวดหลัง ก็ไม่น่าจะเกี่ยวกับไต ในหลายกรณีอาการปวดไตจะคงที่ มันอาจจะลดลงหรือเพิ่มขึ้นเล็กน้อยตลอดทั้งวัน แต่จะไม่หายสนิท ในขณะที่อาการปวดหลังมักจะหายสนิทและจากนั้นก็กลับมาเป็นใหม่  ส่วนใหญ่การปวดไตซึ่งรวมถึงการติดเชื้อในทางเดินปัสสาวะและนิ่วในไตจะไม่หายไปเองหากไม่ได้รับการรักษา แต่กล้ามเนื้อหลังสามารถเยียวยาตัวเองได้และอาการปวดก็จะหายไปเอง นิ่วในไตบางครั้งก็สามารถขับออกจากร่างกายได้เองโดยไม่ต้องรักษา แต่ทั้งนี้คุณก็ต้องให้แพทย์ประเมินสาเหตุของอาการปวดไตด้วย ถ้าคุณปวดตรงสีข้างแค่ข้างเดียว ก็เป็นไปได้ว่าอาการปวดน่าจะมาจากไต เพราะไตอยู่ขนาบกับสีข้าง และนิ่วในไตก็อาจจะทำให้เกิดอาการปวดที่ไตข้างใดข้างหนึ่ง อีกวิธีที่ช่วยแยกความแตกต่างระหว่างปวดไตกับปวดหลังคือ การนึกดูว่าเมื่อไม่นานมานี้คุณได้ทำอะไรที่อาจจะทำให้เกิดอาการปวดหลังหรือเปล่า ถ้าคุณยกของหนักบ่อยๆ หรือก้มเป็นเวลานาน อาการปวดก็น่าจะเกิดจากหลังมากกว่าไต   ถ้าคุณเพิ่งจะยืนหรือนั่งนานๆ ก็อาจทำให้เกิดอาการปวดหลังได้ หรือหากคุณมีอาการบาดเจ็บที่หลัง ก็เป็นไปได้ว่าอาการปวดที่เพิ่งเกิดขึ้นจะเกี่ยวข้องกับอาการบาดเจ็บที่แล้วมา เนื่องจากไตเป็นส่วนสำคัญของระบบทางเดินปัสสาวะ การติดเชื้อและปัญหาอื่นๆ ที่เกิดกับไตจึงมักจะปรากฏระหว่างปัสสาวะ สังเกตว่ามีเลือดปนในปัสสาวะหรือไม่ และดูว่าเวลาปัสสาวะรู้สึกปวดมากกว่าเดิมหรือเปล่า  ถ้าอาการปวดมาจากไต ปัสสาวะของคุณอาจจะขุ่นหรือเป็นสีเข้ม เวลาที่ไตมีปัญหา เช่น มีนิ่วในไต คุณอาจจะรู้สึกปวดปัสสาวะมากๆ ในบางกรณีของอาการปวดหลังอาจมาพร้อมกับอาการชาอันเนื่องมาจากปัญหาเกี่ยวกับการกดทับเส้นประสาทและการไหลเวียนของเลือดลงไปที่ก้นและขา ซึ่งเป็นอาการที่พบได้บ่อยในผู้ที่มีอาการปวดหลังที่สัมพันธ์กับเส้นประสาทไซอาติก ในกรณีที่รุนแรงมากๆ อาการชานี้อาจลามไปถึงนิ้วเท้าเลยก็ได้ คุณต้องให้ผู้เชี่ยวชาญด้านการแพทย์เป็นผู้รักษาสาเหตุที่ทำให้เกิดอาการปวด เพราะถ้าคุณไม่รักษาในทันที มันก็อาจจะลุกลามกลายเป็นปัญหาใหญ่ที่ทำให้อาการปวดทรุดหนักยิ่งกว่าเดิมได้ในอนาคต   ติดต่อไปที่คลินิกหรือโรงพยาบาลและเล่าอาการให้เจ้าหน้าที่ทราบ แล้วเจ้าหน้าที่จะบอกเวลานัดหมายว่าควรมาพบแพทย์ตอนไหน การรักษาอาการปวดด้วยยาแก้ปวดที่หาซื้อได้ตามร้านขายยาเป็นวิธีแก้ปัญหาชั่วคราวที่ดีถ้ามันปวดมากๆ แต่ถ้าอาการปวดเกิดขึ้นเป็นระยะเวลานาน คุณก็ควรไปพบแพทย์เพื่อแก้ไขปัญหาที่ต้นเหตุ แทนที่จะแค่ใช้ยาระงับอาการปวดไว้เฉยๆ เวลาที่ไปพบแพทย์ แพทย์ก็จะถามเกี่ยวกับอาการว่าเริ่มเป็นเมื่อไหร่และปวดแค่ไหน จากนั้นแพทย์ก็จะตรวจร่างกายด้วยการกดบริเวณที่ปวด พอถึงขั้นตอนนี้แพทย์ก็อาจจะพอบอกได้คร่าวๆ แล้วว่าสาเหตุของอาการปวดเกิดจากอะไร แต่แพทย์ก็น่าจะทำการทดสอบอีกหลายๆ อย่างเพื่อให้ได้การวินิจฉัยที่ชัดเจน   ไม่ว่าแพทย์จะสงสัยว่าเกิดจากปัญหาร้ายแรงที่หลัง เช่น โรคหมอนรองกระดูกเคลื่อน หรือที่ไต แพทย์ก็จะต้องสั่งภาพมาดูเพื่อประกอบการวินิจฉัย ซึ่งอาจจะอยู่ในรูปแบบของการเอ็กซเรย์ อัลตร้าซาวด์ การถ่ายภาพด้วยคลื่นแม่เหล็กกระดูกสันหลัง (MRI) หรือการสแกนด้วยเครื่องเอกซ์เรย์คอมพิวเตอร์ หากแพทย์สงสัยว่าไตมีปัญหา แพทย์ก็จะสั่งตรวจเลือดและปัสสาวะเพื่อหาความผิดปกติของจำนวนเม็ดเลือดและปริมาณโปรตีน และอาจจะสั่งตรวจอย่างอื่นด้วย พอแพทย์ระบุได้แล้วว่าอาการปวดเกิดจากอะไร แพทย์ก็จะแนะนำแผนการรักษาให้ ซึ่งแผนการรักษาจะครอบคลุมทั้งอาการปวดและสาเหตุของอาการปวด ซึ่งหมายความว่าคุณน่าจะได้รับทั้งยาแก้ปวดและยาที่รักษาการติดเชื้อหรืออาการบาดเจ็บที่เป็นสาเหตุ  ถ้าอาการปวดไตเกิดจากนิ่วในไต ซึ่งเป็นสาเหตุทั่วไปของอาการปวดไต แพทย์ก็จะสั่งยารักษาอาการปวดและพูดคุยกับคุณเรื่องการผ่าตัดถ้านิ่วมีขนาดใหญ่และไม่สามารถขับออกมาเองได้  ถ้าคุณมีอาการกล้ามเนื้อหลังเกร็ง ซึ่งเป็นสาเหตุของอาการปวดหลังที่พบได้บ่อย แพทย์ก็จะคุยกับคุณเรื่องการดูแลรักษาอาการปวด การดูแลกล้ามเนื้อ และการทำกายภาพบำบัด
ดูว่าปวดกระจายไปทั่วหลังช่วงล่างและก้นหรือไม่. รู้สึกปวดเป็นพิเศษตรงระหว่างซี่โครงกับสะโพก. ระบุอาการปวดท้อง. ประเมินว่าอาการปวดคงที่ไหม. ปวดหลังช่วงล่างแค่ข้างเดียว. คิดถึงสาเหตุของอาการปวดหลังว่าน่าจะเกิดจากอะไร. สังเกตอาการปัสสาวะขัด. สังเกตอาการชาตรงหลังช่วงล่าง. ติดต่อแพทย์หากยังปวดไม่หาย. เข้ารับการตรวจสอบและการทดสอบ. รักษาสาเหตุของอาการปวด.
https://www.wikihow.com/Distinguish-Between-Kidney-Pain-and-Back-Pain https://www.wikihow.com/Distinguish-Between-Kidney-Pain-and-Back-Pain https://www.wikihow.com/Distinguish-Between-Kidney-Pain-and-Back-Pain
Assessing Your Pain Identifying Differing Symptoms Getting a Medical Diagnosis